CELEX: 62008CA0395
Language: da
Date: 2010-06-10 00:00:00
Title: Forenede sager C-395/08 og C-396/08: Domstolens dom (Anden Afdeling) af 10. juni 2010 — Istituto nazionale della previdenza sociale (INPS) mod Tiziana Bruno, Massimo Pettini (C-395/08), Daniela Lotti, Clara Matteucci (C-396/08) (anmodning om præjudiciel afgørelse fra Corte d’appello di Roma, Italien) (Direktiv 97/81/EF — rammeaftalen vedrørende deltidsarbejde — ligebehandling af deltidsansatte og fuldtidsansatte — beregning af den krævede anciennitet for at opnå alderspension — udelukkelse af perioder, hvori der ikke er udført arbejde — forskelsbehandling)

9.10.2010   
            
            
               DA
            
            
               Den Europæiske Unions Tidende
            
            
               C 274/2
            
         Domstolens dom (Anden Afdeling) af 10. juni 2010 — Istituto nazionale della previdenza sociale (INPS) mod Tiziana Bruno, Massimo Pettini (C-395/08), Daniela Lotti, Clara Matteucci (C-396/08) (anmodning om præjudiciel afgørelse fra Corte d’appello di Roma, Italien)
   (Forenede sager C-395/08 og C-396/08) (1)
   
   (Direktiv 97/81/EF - rammeaftalen vedrørende deltidsarbejde - ligebehandling af deltidsansatte og fuldtidsansatte - beregning af den krævede anciennitet for at opnå alderspension - udelukkelse af perioder, hvori der ikke er udført arbejde - forskelsbehandling)
   2010/C 274/02
   Processprog: italiensk
   
      Den forelæggende ret
   
   Corte d’appello di Roma
   
      Parter i hovedsagen
   
   
      Sagsøger: Istituto nazionale della previdenza sociale (INPS)
   
      Sagsøgte: Tiziana Bruno, Massimo Pettini (C-395/08), Daniela Lotti, Clara Matteucci (C-396/08)
   
      Sagens genstand
   
   Anmodning om præjudiciel afgørelse — Corte d’appello di Roma — fortolkning af Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af UNICE, CEEP og EFS — Bilag: Rammeaftale om deltidsarbejde (EFT L 1, s. 9) — deltidsansatte, der arbejder nogle måneder om året og holder fri i de øvrige måneder — udelukkelse af perioder, hvori der holdes fri, ved pensionsberegningen
   
      Konklusion
   
   
               1)
            
            
               § 4 i rammeaftalen vedrørende deltidsarbejde i bilaget til Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af Unice, CEEP og EFS, skal hvad angår alderspension fortolkes således, at den er til hinder for en national lovgivning, der for vertikalt periodisk deltidsansatte udelukker de perioder, hvor der ikke er udført noget arbejde, fra beregningen af den anciennitet, der kræves for at opnå ret til en sådan pension, medmindre forskelsbehandlingen er begrundet i objektive forhold.
            
         
               2)
            
            
               Såfremt den forelæggende ret kommer til den konklusion, at den i hovedsagerne omhandlede nationale lovgivning er uforenelig med § 4 i rammeaftalen vedrørende deltidsarbejde i bilaget til direktiv 97/81, skal aftalens § 1 og § 5, stk. 1, fortolkes således, at de ligeledes er til hinder for en sådan lovgivning.
            
         
      (1)  EUT C 327 af 20.12.2008.